*Par iepirkuma procedūras*

*“**Tramvaja sliežu ceļu pārbūve posmā no*

*Ausekļa ielas loka līdz Aspazijas bulvāra*

*un Radio ielas krustojumam, Rīgā”*

*(ID Nr.RS/2021/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:* Nolikuma punkta 23.1.1. attiecībā uz Pretendentu nosaka, ka tam jābūt pieredzei “ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) ir veicis apdzīvotas vietas ielu pārbūvi vai izbūvi vismaz 1 (viena) objektā, ar nosacījumu, ka šo būvdarbu ietvaros ir veikta tramvaju sliežu ceļu izbūve, pārbūve vai atjaunošana un objekti ir pilnībā pabeigti un nodoti ekspluatācijā;” Lūdzam apstiprināt, ka pretendents būs izpildījis attiecīgo prasību, ja tam ir pieredze sliežu ceļu izbūves, pārbūves vai atjaunošanas būvdarbos, ja tie veikti apdzīvotas vietas ielā un darbu ietvaros veikti arī ceļu būvdarbi.

Gatavojot atbildi, lūdzam ņemt vērā, ka pasūtītājs par pretendenta pieredzi tieši ielu izbūves darbos jau pārliecinās, nolikuma 23.1.2. punkta ietverto prasību ietvaros.

Šīs jautājums attiecas arī uz galvenā (atbildīgā) būvdarbu vadītāja nolikuma 23.2.1. un 23.2.2. punktos prasīto pieredzi.

Atbilde: apstiprinām, ka pretendenta pieredze tiks uzskatīta par atbilstošu nolikuma 23.1.1.punkta prasībām, ja tam būs pieredze sliežu ceļu izbūves, pārbūves vai atjaunošanas būvdarbu veikšanā, ja tie veikti apdzīvotas vietas ielā un darbu ietvaros veikti arī citi būvdarbi.

Apstiprinām, ka galvenajā (atbildīgā) būvdarbu vadītāja pieredze tiks uzskatīta par atbilstošu nolikuma 23.2.1.1.punkta prasībām, ja tam būs pieredze sliežu ceļu izbūves, pārbūves vai atjaunošanas būvdarbu vadīšanā kā atbildīgajam būvdarbu vadītājam, ja tie veikti apdzīvotas vietas ielā un darbu ietvaros veikti arī citi būvdarbi.

*2.jautājums: Bez tam, ņemot vērā Covid-19 infekcijas izplatīšanos un izsludināto visā valsts teritorijā ārkārtējo situāciju, lūdzam pagarināt dokumentu iesniegšanas termiņu.*

Atbilde: informējam, ka nolikumā tiks veikti grozījumi un tiks pagarināts piedāvājumu iesniegšanas termiņš. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

Iepirkumu komisijas priekšsēdētāja Karīna Meiberga